**Sådan behandler vi dine**

**personlige oplysninger**

**MEDARBEJDERE**

*Hos Børnehaven Håbet har vi ofte brug for personoplysninger om dig, når vi skal løse vores opgaver. Men vi bruger kun dine personlige oplysninger, når det er nødvendigt for, at vi kan løse vores opgaver.*

*Det er vores ansvar at sikre, at du trygt kan overlade dine personoplysninger til os. Det er et ansvar, vi tager alvorligt.*

*I denne privatlivspolitik kan du læse mere om personoplysninger og om, hvordan vi bruger dem i vores daglige arbejde.*

# Hvem er vi?

Vi er dataansvarlig for de behandlinger vi foretager os af dine personoplysninger, og du kan kontakte os ved hjælp af følgende kontaktoplysninger:

Børnehaven Håbet

Hvedevej 45 & Håbets Allé 12.

2700 Brønshøj.

CVR-nr.: 46798015

Telefon: 38283509 & 38600642

Mail: [EQ9R@kk.dk](mailto:EQ9R@kk.dk)

Vores databeskyttelsesrådgiver (DPO), der bl.a. kan besvare spørgsmål om rettigheder, og hvordan vi behandler dine personoplysninger kan kontaktes på:

Mail: [DPOSI@kk.dk](mailto:DPO@ir.kk.dk)

# Personalehåndtering

# Hvad er vores formål med behandling af dine personoplysninger?

Personoplysninger behandles i forbindelse med personale herunder ved ansættelse, løbende administration, personaleudvikling og fratrædelse.

# Hvilke personoplysninger har vi brug for?

Som selvejende institution kan vi behandle følgende kategorier af personoplysninger, når det er nødvendigt for, at vi kan løse vores opgaver.

|  |  |  |
| --- | --- | --- |
| **Personale** | |  |
| **Kategori** | **Beskrivelse** | |
| Almindelige ikke fortrolige personoplysninger | * Adresser * Personlig information * Ansættelsesforhold | * Uddannelse & CV * Karakterudskrift * Anden information * Foto og video |
| Almindelige fortrolige personoplysninger | * CPR-nummer * Indkomstforhold | * Kontooplysninger * Familieforhold * Sociale forhold |
| Følsomme personoplysninger | * Fagforening * Seksuelle forhold * Seksuel orientering | * Religiøs overbevisning * Helbred * Etnicitet |

# Hvor stammer personoplysningerne fra?

Som kommunal myndighed modtager vi personoplysninger fra flere kilder:

* myndigheder, institutioner og virksomheder
* institutionens egne medarbejdere

Hvis vi indsamler eller modtager oplysninger om dig fra andre, der ligger ud over ovennævnte oplysninger, bliver du oplyst herom særskilt.

*Hjemmel*

I nogle tilfælde er vores behandling baseret på lovgivningen om databeskyttelse. Der er som udgangspunkt tale om følgende bestemmelser:

* Databeskyttelsesforordningen, artikel 6, stk. 1, litra e
* Databeskyttelsesforordningen, artikel 9, stk. 2, litra f
* Databeskyttelsesloven § 8, stk. 1 og stk. 2, og § 11, stk. 1

Ifølge reglerne i databeskyttelseslovgivningen må vi som offentlig myndighed registrere og behandle personoplysninger, når det er nødvendigt, og kun som led i vores arbejde som myndighed.

Ud over de ovenfor nævnte bestemmelser, kan vores behandling af dine personoplysninger i nogle tilfælde ske på baggrund af særlige regler. Når der findes sådanne særlige reger, følger vi naturligvis også disse.

# Hvornår sletter vi dine personoplysninger?

# Vi sletter dine personoplysninger, når de ikke længere er nødvendige for, at vi kan udføre vores arbejde. Slettefristen for personoplysninger vedrørende personale vil i de fleste tilfælde være fem år regnet fra det år, hvor personen fratræder sin stilling. Jobansøgninger vil som udgangspunkt blive opbevaret i 6 måneder og vil derefter blive slette/makuleret.

# Hvilken hjemmel er grundlaget?

I forhold til kontrolforanstaltninger er vores behandling baseret på lovgivningen om databeskyttelse i henhold til en kollektiv aftale om kontrolforanstaltninger mellem KL og Forhandlingsfællesskabet. Der er tale om følgende bestemmelse: *Databeskyttelsesloven § 12, stk. 1.*

# Hvor stammer personoplysningerne fra?

Oplysningerne indsamles ifm. din ansættelse og din daglige arbejdsgang i Københavns Kommune.

# Hvem deler vi personoplysninger med?

Vi videregiver personoplysninger, hvis det er nødvendigt for, at vi kan løse vores opgaver og naturligvis kun, når det er lovligt.

Vi kan for eksempel overlade persondata til vores databehandlere (eksterne leverandører). De behandler data i overensstemmelse med de aftaler, vi har indgået med dem, som blandt andet fastlægger, at de kun må behandle personoplysningerne i overensstemmelse med vores instruktioner.

Vi kan videregive personoplysninger til myndigheder, organisationer, virksomheder og personer, som vi skal kontakte i sagerne. Det kan vi for eksempel gøre:

* ved høring efter forvaltningsretlige krav,
* ved fremsendelse af en afgørelse, eller notater til brug for en afgørelse eller
* ved indberetning til andre myndigheder, fx Skat eller politiet.

I en række tilfælde deler vi ikke-fortrolige personoplysninger med offentligheden, journalister og andre interesserede. Det kan for eksempel ske ved vores offentliggørelse af ikke-fortrolige personoplysninger på vores hjemmeside mv. og ved udlevering af oplysninger, som er omfattet af aktindsigt.

Vi kan bekræfte, at vi ikke overfører dine personoplysninger til modtagere uden for EU og EØS (tredjelande).

**Samtykke og tilbagekaldelse af samtykke**

Når personoplysninger er nødvendige for, at vi kan løse vores opgaver, skal vi ikke have dit samtykke.

Vi skal dog have samtykke i særlige tilfælde for eksempel hvis vi ønsker at bruge et portrætbillede af dig på vores hjemmeside. Vi beder om dit samtykke, i de situationer hvor det er nødvendigt, før vi foretager den pågældende behandling.

Du har til enhver tid ret til at trække dit samtykke tilbage. Dette kan du gøre ved at kontakte os på de kontaktoplysninger, der fremgår ovenfor i første afsnit.

Hvis du vælger at trække dit samtykke tilbage, påvirker det ikke lovligheden af vores behandling af dine personoplysninger på baggrund af dit tidligere meddelte samtykke og op til tidspunktet for tilbagetrækningen. Hvis du tilbagetrækker dit samtykke, har det derfor først virkning fra dette tidspunkt.

# Dine rettigheder

Ud over vores oplysningspligt, som er håndteret i denne privatlivspolitik, har du efter databeskyttelses-forordningen en række rettigheder i forhold til vores behandling af oplysninger om dig. Hvis du vil gøre brug af dine rettigheder, skal du kontakte os.

*Ret til indsigt i dine oplysninger*

Du har ret til at blive oplyst om, hvilke personoplysninger vi behandler om dig og til hvilket formål, samt andre informationer, der kan give dig et overblik over, hvad vi anvender dine personoplysninger til.

*Ret til berigtigelse (rettelse)*

Du har ret til at få urigtige oplysninger om dig selv rettet.

*Ret til sletning*

I særlige tilfælde har du ret til at få slettet oplysninger om dig, inden tidspunktet for vores almindelige generelle sletning indtræffer.

*Ret til indsigelse*

Du har i visse tilfælde ret til at gøre indsigelse mod vores ellers lovlige behandling af dine personoplysninger. Du har en ret til at bede om dokumentation for, at vores retsstilling har større betydning end din retstilling som registreret.

*Ret til at transmittere oplysninger (dataportabilitet)*

Du har ret til at få udleveret personoplysninger, som behandles om dig, såfremt oplysninger er indsamlet på grundlag af et samtykke eller en kontrakt.

Du kan læse mere om dine rettigheder i Datatilsynets vejledning om de registreredes rettigheder, som du finder på [www.datatilsynet.dk](http://www.datatilsynet.dk).

# Dine klagemuligheder

Du kan kontakte os, hvis du ønsker at gøre brug af dine rettigheder eller klage over vores håndtering af dine personoplysninger. Hvis du er utilfreds med vores svar på din henvendelse, har du også mulighed for at klage til Datatilsynet på [www.datatilsynet.dk](http://www.datatilsynet.dk).